**Norādījumi**

**DEKLARĀCIJAS mājas (istabas) dzīvnieku turēšanas vietas reģistrācijai dzīvnieku pārvietošanai ES aizpildīšanai**

1. Izcelsmes objekta (saimniecības) īpašniekam vai pārvaldniekam jāaizpilda DEKLARĀCIJA un līdz ar reģistrācijas pieteikumu jāiesniedz Pārtikas un veterinārajā dienestā(PVD). Veidlapa jāparaksta un jādatē.
2. DEKLARĀCIJAS 1. punkts. Objektos (saimniecībās) turētiem dzīvniekiem jābūt individuāli identificētiem. Katrai atsevišķai sugai pieļaujams savs identificēšanas veids, piemēram, ausu un spārnu krotālijas, saspiednes, tetovējumi, elektroniskie transponderi (mikročipi) u. tml. Dažus dzīvniekus (piemēram, laboratorijas grauzējus) individuāli identificēt praksē nav iespējams, tāpēc var izmantot būra/sērijas identificēšanu.

Identifikācijas numuri vai kodi jāreģistrē. Šādiem reģistriem (suņi reģistrēti LDC datu bāzē) jābūt pieejamiem kompetentajām iestādēm pārbaudes veikšanai, kas ir īpaši svarīgi slimību kontroles izmeklēšanas darbībās.

1. DEKLARĀCIJAS 2. punkts. Jebkurai personai, kura iesaistīta dzīvnieku aprūpē, ir likumā noteikts pienākums ziņot PVD par jebkādām aizdomām par dzīvnieku infekcijas slimību, kas ziņojama atbilstoši nacionālajai likumdošanai.
2. DEKLARĀCIJAS 3. punkts. Īpašniekam/pārvaldniekam jāuzņemas atbildība par to, ka tas tirgos klīniski veselus dzīvniekus un netirgos dzīvniekus, ja ir noteikti slimības apkarošanas ierobežojumi.
3. Pieteikuma 4. punkts. Saskaņā ar Direktīvas 92/65/EEK 4. pantu noteiktu veidu dzīvniekus atļauts pārvietot (neattiecas uz komercdarījumu) bez oficiālā veterinārārsta (PVD inspektora) apstiprināta veselības sertifikāta.

Ja nav nepieciešams veselības sertifikāts vai komercdokuments, piemēro īpašnieka apliecinājumu, ar nosacījumu, ka izcelsmes valsts **kompetentā iestāde ir apstiprinājusi, ka „slimības izplatības riska nav”** un ka dzīvnieki vai putni tiek vesti no objekta (saimniecības), uz ko neattiecas dzīvnieku veselības ierobežojumi.

1. Pieteikuma 5. punkts. Nosūtītājs, īpašnieks un pārvadātājs atbild par savu dzīvnieku labturību pārvadāšanas laikā. Īpašās prasības nosaka Padomes Regula (EK) Nr. 1/2005 par dzīvnieku aizsardzību pārvadāšanas un saistīto darbību laikā. Šī Regula attiecas uz visām personām, kuras iesaistītas dzīvu mugurkaulnieku pārvadāšanā saistībā ar komerciālo darbību.